పోలీసుల అదుపులో రింగింగ్‌బెల్స్‌ ఎండి!
 
నోయిడా: రూ.251కే స్మార్ట్‌ఫోన్‌ అంటూ రెండేళ్లక్రితం సంచలనాలు కలిగించిన రింగింగ్‌ బెల్స్‌ ఎండి మోహిత్‌గోయల్‌ను పోలీసులు అదుపులోకి తీసుకున్నారు. తమను మోసం చేసారన్న అభియోగాలతో వచ్చిన ఫిర్యాదులపై గోయల్‌ను అదుపులోకి తీసుకున్నట్లు పోలిసులు తెలిపారు. ఘజియాబాద్‌ కేంద్రంగా ఉనన ఆయామ్‌ ఎంటర్‌ప్రైజెస్‌ ఇందుకు సంబంధించి రింగింగ్‌బెల్స్‌ తమను 16 లక్షల రూపాయల మేరకు మోసం చేసిందని ఆరోపించారు. ఘజియాబాద్‌ డిఎస్‌ఇ మనీష్‌ మిశ్రా మాట్లాడుతూ గోయల్‌ను విచారణ నిమిత్తం అదుపులోకి తీసుకున్నట్లు తెలిపారు.
ఆయామ్‌ ఎంటర్‌ ప్రైజెస్‌ తన ఫిర్యాదులో గోయల్‌ ఇతరులు రింగింగ్‌బెల్స్‌ తరపున పంపిణీదారునిగా ఫ్రీడమ్‌ 251 ఫోన్లకుగాను సభ్యత్వం ఇచ్చారని 2015 నవంబరులోనే తీసు కున్నట్లు వివరించారు. ఆర్‌టిజిఎస్‌ ద్వారా 30 లక్షలు చెల్లిం చామని, వివిధ సందర్భాల్లో ఈ చెల్లింపులు జరిగాయన్నారు. కేవలం 13 లక్షల విలువైన ఉత్పత్తులు మాత్రమే పంపిణీ చేసిందని, పదేపదే సంప్రదింపులు జరిపితే 14 లక్షల రూపా యల విలువైన ఉత్పత్తులు, నగదు పంపించిందని అన్నారు. ఆయామ్‌ ఎంటర్‌ప్రైజెస్‌ యజమానులు తమను చంపుతా మన్న హెచ్చరికలు కూడా చేసారని, 16 లక్షలు కోరినందుకు పదేపదే ఇదే హెచ్చరికలు చేసారన్నారు. ప్రపంచంలోనే అత్యంత కారుచౌక హ్యాండ్‌సెట్లను రూ.251కే అందిస్తామని రింగింగ్‌ బెల్స్‌ విక్రయాలు ప్రారంభించింది. గత ఏడాది ఫిబ్ర వరిలో తన వెబ్‌సైట్‌ ద్వారా వీటిని విక్రయించింది. తదనంతరం వివాదాలు పొడసూపాయి. ఏడుకోట్ల మంది రిజిస్టరు చేసుకుంటే 30వేల మంది కస్టమర్లు మాత్రమే బుక్‌ చేసుకున్నట్లు కంపెనీ ప్రకటిం చింది. ఇదొక బోగస్‌ చిట్‌ఫండ్‌ కంపెనీ తరహా స్కీంను కంపెనీ నడిపిందన్న అభియోగాలు కూడా అప్పట్లోనే చుట్టుముట్టాయి. ఎట్టకేలకు రింగింగ్‌బెల్స్‌ యజమాని పోలీసుల అదుపులోకి రాకతప్పలేదు.